नई दिल्ली। तनोट माता का मंदिर जैसलमेर से करीब 130 किलो मीटर दूर भारत-पाकिस्तान बॉर्डर के निकट स्थित है। सरहद पर मौजूद देवी मां का वो मंदिर जिससे पाकिस्तानी फौज भी डरती है। यह मंदिर लगभग 1200 साल पुराना है। तनोट माता के तेज के आगे पाकिस्तानी फौज के गोले-बारूद भी बेकार हो जाते हैं। 1965 कि भारत-पाकिस्तान लड़ाई के बाद यह मंदिर दुनिया में अपने चमत्कारों के लिए प्रशिद्ध हो गया। साल 1965 की जंग में पाकिस्तान ने इस मंदिर को निशाना बनाकर हजारों गोले दागे, लेकिन सब बेअसर साबित हुए। लड़ाई में पाकिस्तानी सेना कि तरफ से गिराए गए करीब 3000 बम भी इस मंदिर पर खरोच तक नहीं ला सके, यहां तक कि मंदिर परिसर में गिरे 450 बम तो फटे तक नहीं। आज भी यहां तैनात बीएसएफ के जवान ड्यूटी पर जाने से पहले तनोट माता के दर पर माथा टेकना नहीं भूलते।